Решения на ОбС от 26.03.2009 г.
Начало Общински съвет Решения на Общински съвет Решения от 2009 г. Решения на ОбС от 26.03.2009 г.
Гр.Брезник, 26.03.2009г
ПЪРВА ТОЧКА: Информация относно състоянието на водоснабдителните и канализационни системи на територията на Община Брезник към 31.12.2008г
На основание чл. 21 ал. 1 т. 23 и ал. 2 от ЗМСМА, ОбС приема за сведение информацията за състоянието на водоснабдителните и канализационни системи на територията на Община Брезник към 31.12.2008г
ВТОРА ТОЧКА: Информация за кадровото, техническото и финансово състояние на „Водоснабдяване” ЕООД гр.Брезник и задачите му за осигуряване на питейна вода.
На основание чл. 21 ал. 1 т. 23 и ал. 2 от ЗМСМА, ОбС приема за сведение информацията за кадровото, техническото и финансовото състояние на „Водоснабдяване” ЕООД гр. Брезник и задачите му за осигуряване на питейна вода
ТРЕТА ТОЧКА: Информация относно реализираната инвестиционна политика на Община Брезник през 2008г и отчет за етапното изпълнение на Плана за развитие на общината до 2013г
На основание чл. 21 ал. 1 т. 23 и ал. 2 от ЗМСМА, ОбС приема за сведение информацията за „Реализираната инвестиционна политика на Община Брезник през 2008г и отчет за етапното изпълнение на Плана за развитие на общината до 2013г
ЧЕТВЪРТА ТОЧКА: Докладна записка относно следприватизационния контрол в Община Брезник за 2008г
На основание чл. 21 ал. 1 т. 23 и ал. 2 от ЗМСМА, ОбС Брезник приема за сведение докладната записка за следприватизационния контрол в Община Брезник за 2008г
ПЕТА ТОЧКА: Докладна записка относно добавяне на обекти в поименния списък за финансиране през 2009г към 13.03.2009г
На основание чл. 21 ал. 1 т. 6 от ЗМСМА и чл. 18 от Закона за общинския бюджет, Общинският съвет утвърди промяната в поименния списък за капитално строителство за 2009г към 13.03.2009г
Функция 06 – жилищно строителство, благоустройство, комунално стопанство и опазване на околната среда:
5206 – изграждане на инфраструктурни обекти
ПСПВ – с. Режанци
Водопровод с.Ребро
Тротоар главна улица с. Гигинци
ПБЗ водопровод група Секирна и ВВМ Брезник и доклад за съответствие
Работни проекти за улици в общината
С вътрешните промени между обектите, общата стойност става 125200 лв.
Промяната не засяга останалите обекти в списъка. Общите му стойности се увеличават със 110х.лв.
ШЕСТА ТОЧКА: Докладна записка относно месечно разпределение на разходи за заплати за 2009г
На основание чл. 21 ал. 1 т. 5 от ЗМСМА и във връзка с чл. 4 ал. 1,3,4,5 от ПМС № 46/26.02.2009г за заплатите в бюджетните организации и дейности и РМС/ № 29/23.01.2009г, Общинският съвет гр. Брезник утвърждава месечно разпределение на разходите за заплати през 2009г за дейност „Общинска администрация” , „Дневен център за стари хора” Здравен кабинет в детските градини и училища в сила от 01.01.2009г съгласно Приложение № 1 /неразделна част от настоящето решение/.
СЕДМА ТОЧКА: Докладна записка относно определяне размера на трудовите възнаграждения на кмета на общината и кметовете на кметства.
На основание чл. 21 ал. 1 т. 5 от ЗМСМА чл. 8 ал. 2 от ПМС № 46/26.02.2009г за заплатите в бюджетните организации и дейности, ОбС Брезник:
1. Определя основните месечни работни заплати на кмета на общината и кметства, считано от 01.01.2009г както следва:
1.1. Кмет на Община Брезник – Христо Димитров Миленков – в размер на 1262,00 лв.
1.2. Кметове на кметства:
- Снежана Методиева Славова – с. Ноевци в размер на 550,00 лв.
- Марияна Савова Стефанова – с. Слаковци в размер на 478,00 лв.
- Стоян Любчов Стоянов – с. Кошарево в размер на 478,00 лв.
- Иван Кирилов Иванов – с. Долна Секирна – в размер на 478,00 лв.
- Марияна Благоева Димитрова – с .Велковци – в размер на 478,00 лв.
2. Общинският съвет утвърждава 1% за придобит трудов стаж за всяка прослужена година.
ОСМА ТОЧКА: Докладна записка относно определяне размера на възнагражденията на общинските съветници.
На основание чл. 21 ал. 1 т. 23 и ал. 2 и във връзка с чл. 26 ал. 1 от ЗМСМА, ОбС Брезник:
1. Определя на председателя на ОбС 5-дневна, 40-часова работна седмица с възнаграждение 90% от възнаграждението на кмета на общината.
2. Утвърждава 1% за придобит трудов стаж за всяка прослужена година, призната за професионален опит.
3. Определя на общинския съветник Емилия Вълова – зам.председател на ОбС, месечно възнаграждение 60% от средната брутна работна заплата в общинската администрация за последния месец от предходното тримесечие.
4. Общинският съвет определя на общинските съветници месечно възнаграждение 55% от средната брутна работна заплата в общинската администрация за последния месец от предходното тримесечие.
5. Настоящото решение влиза в сила от 01.03.2009г.
На основание чл. 21 ал. 1 т. 23 и ал. 2 , и във връзка с чл. 26 ал. 1 от ЗМСМА, Общински съвет Брезник определя санкции за отсъствие на общински съветници както следва:
при отсъствие от заседание на комисия – 25 лв.
при отсъствие от заседание на ОбС – 50 лв.
ДЕВЕТА ТОЧКА: Докладна записка от В.Попов относно вземане на решение за придобиване на общинска собственост в сградата на бившето ДНА
На основание чл. 21 ал. 1 т. 8 от ЗМСМА и във връзка с чл. 54 от ЗОС, ОбС Брезник не дава съгласието си за безвъзмездно придобиване на имот „Държавна собственост” УПИ-ІV за ДНА” кв. 58 А по РП на гр. Брезник- гарнизонен военен клуб, дом на армията гр.Брезник за публична общинска собственост – административна сграда на Общински съвет Брезник.
ДЕСЕТА ТОЧКА: Докладна записка относно промяна на решение № 131/20.11.2009г
На основание чл. 21 ал. 1 т. 8 и ал. 2 от ЗМСМА, ОбС не дава съгласие да се допълни решение № 131 по протокол № 14 от 20.11.2009г с т.2 „Отпочване на процедура за продажба на общинска собственост, след предварително изслушване в ОбС на кандидата, след представен обоснован проект за конкретния обект или терен с достатъчно гаранции за финансова и социална полза за общината”.
ЕДИНАДЕСЕТА ТОЧКА: Докладна записка от В.Попов относно издаване на вестник
На основание чл. 21 ал. 1 т. 23 и ал. 2 от ЗМСМА, ОбС избира комисия в състав:
И членове: 1. Васко Василев
2. Валери Стоилов
3. Ваньо Добринов
4. Виолета Борисова
която да разработи и представи в ОбС в срок до следващото заседание процедурен /работен/ план за издаването на общински вестник.
ДВАНАДЕСЕТА ТОЧКА: Докладна записка относно промяна на текстовете на чл. 17 глава ІV на Правилника за организацията и дейността на ОбС, неговите комисии и взаимодействието му с общинската администрация.
На основание чл. 21, ал. 1 т. 23 и ал. 2 от ЗМСМА, ОбС Брезник:
1. Отменя изцяло текстовете на ал. от 1 до 10 вкл. На чл. 17 от Правилника.
2. Създава в чл. 17 следните алинеи:
Ал.1. За изпълнение на задълженията си общинския съветник получава възнаграждение, чийто размер се определя с решение на ОбС, прието с мнозинство, повече от половината на общия брой на съветниците.
Ал. 2. Размерът на възнаграждението на общинския съветник за един месец не може да надвишава 60% от средната брутна работна заплата в общинската администрация за последния месец от предходното тримесечие.
Ал. 3. За времето, необходимо за изпълнението на задълженията си, общинският съветник ползва неплатен служебен отпуск, който се признава за трудов стаж. Искането за служебен отпуск се извършва с поканата към общинския съветник за участие в заседание на ОбС или в комисия. Времето за служебна заетост се удостоверява от председателя на ОбС.
Ал. 4. Средствата за възнаграждение на общинския съветник, както и пътни и други разходи, направени от него във връзка с изпълнение на задълженията му, се осигуряват от общинския бюджет в рамките на бюджета, предвиден за Общинския съвет.
Ал. 5. Общинският съветник може да бъде командирован с негово съгласие от Председателя на ОбС извън територията на Община Брезник.
Ал.6. Общинският съветник да се санкционира при неоснователно отсъствие от заседание, напускане на заседание без разрешение или отстранен от участие от заседание за нарушаване на утвърдени норми на поведение:
от заседание на комисии – 25 лв.
от заседание на ОбС – 50 лв.
ТРИНАДЕСЕТА ТОЧКА: Докладна записка от Иван Димитров Ставрев относно избор на временна комисия за изготвяне на Етичен кодекс на общинския съветник.
1. Избира комисия в състав:
Председател: Виолета Борисова
2. Комисията в срок до 15.04.2009г да представи в ОбС проект на Етичен кодекс на общинския съветник.
ЧЕТИРИНАДЕСЕТА ТОЧКА: докладна записка относно изменение в Наредбата за определяне на местни такси и цени на услуги, съгласно ЗМДТ
На основание чл. 21 ал. 2 от ЗМСМА във връзка с чл. 8 ал. 6 и чл. 9 от ЗМДТ и чл. 17 ал. 1 от Наредбата за административното обслужване, ОбС Брезник променя Наредбата за определяне на местни такси и цени на услуги, съгласно ЗМДТ в Община Брезник, като добавя в раздел V, такси за административни услуги, нов чл. 127а с текст „Издаване на пропуск със знак „инвалид” за паркиране на територията на общината – без такса.
Брой прегледи на съдържанието : 1098047